text: Ny teltlejr til asylansøgere åbner i dag i Haderslev
  14 januar 2016 kl. 10.54
  Opvarmede telte med plads til 200 asylansøgere bliver i dag taget i brug.
  Den nye teltlejr er placeret på boldbanerne på Beredskabsstyrelsens område og er beregnet til at huse enlige mænd blandt asylansøgerne. Det oplyser Udlændingestyrelsen.
  Samtidig blev der i dag også åbnet en teltlejr i Herning og det betyder, at der nu er taget fire teltlejre i brug i Danmark.
  Teltlejren i Haderslev bliver drevet af Jammerbugt Kommune.
  